Document ID: 32004R1259

KOMISSION ASETUS (EY) N:o 1259/2004,
annettu 8 päivänä heinäkuuta 2004,
tiettyjen jo hyväksyttyjen rehun lisäaineiden pysyvästä hyväksymisestä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1), sellaisena kuin se on viimeksi muutettuna asetuksella (EY) N:o 1756/2002 (2), ja erityisesti sen 3 artiklan ja 9 d artiklan 1 kohdan,
sekä katsoo seuraavaa:
(1)
Direktiivissä 70/524/ETY säädetään, ettei lisäainetta voida laskea liikkeeseen, jollei sille ole myönnetty yhteisön hyväksyntää.
(2)
Kun kyse on direktiivin 70/524/ETY liitteessä C olevassa II osassa tarkoitetuista lisäaineista, joihin mikro-organismit ja entsyymit kuuluvat, voidaan jo hyväksytylle lisäaineelle myöntää hyväksyntä ilman määräaikaa, jos 3 a artiklassa säädetyt edellytykset täyttyvät.
(3)
Mikro-organismivalmisteen Enterococcus faecium (DSM 10663/NCIMB 10415) käyttö broilerien rehussa hyväksyttiin väliaikaisesti ensimmäisen kerran komission asetuksella (EY) N:o 1636/1999 (3).
(4)
On saatu uusia tietoja, jotka tukevat hakemusta tämän mikro-organismin hyväksymiseksi ilman määräaikaa.
(5)
Kyseisen mikro-organismin hyväksymistä koskevan hakemuksen arviointi osoittaa, että direktiivissä 70/524/ETY säädetyt, hyväksymistä ilman määräaikaa koskevat edellytykset täyttyvät.
(6)
Tämän vuoksi kyseisen mikro-organismin käyttö broilerien rehussa olisi hyväksyttävä ilman määräaikaa liitteessä I vahvistetuin edellytyksin.
(7)
Endo-1,4-beeta-glukanaasi-, endo-1,3(4)-beeta-glukanaasi- ja endo-1,4-beeta-ksylanaasientsyymivalmisteen, jota tuottaa Trichoderma longibrachiatum (ATCC 74 252), käyttö broilerien rehussa hyväksyttiin väliaikaisesti ensimmäisen kerran nestemäisessä muodossa komission asetuksella (EY) N:o 1436/1998 (4) ja rakeisessa muodossa komission asetuksella (EY) N:o 937/2001 (5).
(8)
Endo-1,3(4)-beeta-glukanaasientsyymivalmisteen, jota tuottaa Aspergillus aculeatus (CBS 589.94), käyttö broilerien rehussa hyväksyttiin väliaikaisesti ensimmäisen kerran komission asetuksella (EY) N:o 654/2000 (6).
(9)
Endo-1,3(4)-beeta-glukanaasi- ja endo-1,4-beeta-ksylanaasientsyymivalmisteen, jota tuottaa Penicillium funiculosum (IMI SD 101), käyttö broilerien rehussa hyväksyttiin väliaikaisesti ensimmäisen kerran komission asetuksella (EY) N:o 866/1999 (7).
(10)
Endo-1,4-beeta- ksylanaasientsyymivalmisteen, jota tuottaa Aspergillus niger (CBS 520.94), käyttö broilerien rehussa hyväksyttiin väliaikaisesti ensimmäisen kerran komission asetuksella (EY) N:o 1436/1998 (8).
(11)
Endo-1,4-beeta-ksylanaasientsyymivalmisteen, jota tuottaa Bacillus subtilis (LMG-S 15136), käyttö broilerien rehussa hyväksyttiin väliaikaisesti ensimmäisen kerran kiinteässä muodossa komission asetuksella (EY) N:o 1353/2000 (9) ja nestemäisessä muodossa komission asetuksella (EY) N:o 2188/2002 (10).
(12)
On saatu uusia tietoja, jotka tukevat hakemuksia kaikkien näiden entsyymivalmisteiden hyväksymiseksi ilman määräaikaa.
(13)
Kunkin entsyymivalmisteen hyväksymistä koskevien hakemusten arviointi osoittaa, että direktiivissä 70/524/ETY säädetyt, hyväksymistä ilman määräaikaa koskevat edellytykset täyttyvät.
(14)
Tämän vuoksi kyseisten entsyymivalmisteiden käyttö broilerien rehussa olisi hyväksyttävä ilman määräaikaa liitteissä II, III, IV, V ja VI vahvistetuin edellytyksin.
(15)
Hakemusasiakirjojen arvioinnin perusteella voidaan todeta, että joitakin menettelyitä olisi vaadittava työntekijöiden suojelemiseksi altistumiselta liitteissä mainituille lisäaineille. Tällaisen suojan pitäisi olla taattu sovellettaessa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY (11), sellaisena kuin se on muutettuna Euroopan parlamentin ja neuvoston asetuksella (EY) 1882/2003 (12).
(16)
Tässä asetuksessa säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Liitteessä I määritelty mikro-organismien ryhmään kuuluva valmiste hyväksytään käytettäväksi rehun lisäaineena kyseisessä liitteessä vahvistetuin edellytyksin.
2 artikla
Liitteissä II, III, IV, V ja VI määritellyt entsyymien ryhmään kuuluvat valmisteet hyväksytään käytettäväksi rehun lisäaineena kyseisissä liitteissä vahvistetuin edellytyksin.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä heinäkuuta 2004.

Labels: 0
17
6